EkBass/fiwiki-20250220-pages-articles huggingface dataset:
Joululimppu

Joululimppu on suomalaiseen ja ruotsalaiseen jouluruokaperinteeseen kuuluva leipä. Yleensä se leivotaan rukiista, vehnästä ja maltaista tai vierteestä ja maustetaan muun muassa fenkolilla ja pomeranssilla. Ruotsissa se tunnetaan vierreleipänä (). == Suomi == Alun perin joululimpun tapaista leipää leivottiin satokauden päätteeksi vietettyyn kekrijuhlaan. Leipään on suhtauduttu suomalaisessa kulttuurissa kunnioituksella, ja myös joululeipää säilytettiin joulunpyhien ajan kunniapaikalla keskellä ruokapöytää. Joululimppu oli tapana koristella isolla ristillä, joka tehtiin aitanavaimilla tai veitsellä viiltämällä. Leivistä saatettiin rakentaa myös iso keko, jonka päälle asetettiin palava kynttilä. Tärkein joululeipä oli varikoislimppu, nykyisen setsuurin edeltäjä. Se leivottiin rukiista ja ohrasta ja makeutettiin maltailla sekä siirapilla tai sokerilla. Mausteina käytettiin fenkolia ja pomeranssia. Joululeivän leipomiseen liittyi aikaisemmin monia uskomuksia. Otettaessa leipä uunista saatettiin sen tilalle heittää halko, jotta taloon ei olisi tullut köyhyyttä. Viljapeltoon viittasivat myös tuvan koristelussa käytetyt jouluoljet ja himmelit, joiden avulla haluttiin turvata ruissato. Tulevan vuoden satoa yritettiin ennustaa heittämällä olkia kattoon. Yleisesti ottaen joululeipä voi olla hyvin erilaista eri puolella Suomea. Esimerkiksi Hämeessä se on hyvin mausteista, kun taas Kainuussa ei leivässä käytetä mielellään mausteita. Länsirannikolla joululimppu on puolestaan vaalea ja makea. Etelä-Karjalassa joulupöydässä on yleensä tarjolla karjalaista rieskaa, piirakoita ja ruislimppua. Myös saaristolaisleipää saatetaan syödä jouluna. == Ruotsi == Ruotsalaiseen jouluperinteeseen kuuluu vierreleipä, vörtbröd, joka valmistetaan rukiista, vehnästä ja olutvierteestä ja maustetaan pomeranssilla, aniksella, neilikalla, inkiväärillä ja fenkolilla. Siihen saatetaan laittaa myös kardemummaa tai kanelia, Etelä-Ruotsissa rusinoitakin. Vierreleipää on syöty Ruotsissa ja joillakin Suomen alueilla 1600-luvulta lähtien. Leipää tehtiin vanhastaan paitsi jouluksi myös pääsiäiseksi ja sadonkorjuujuhlaan, kun oluenpanon yhteydessä syntyi vierrettä. Nykyään leipää myydään vuosittain yli 3 miljoonaa limppua, joista valtaosa jouluna. == Katso myös == * Vierreleipä == Lähteet == == Aiheesta muualla == * Marttojen joululimppuresepti * Vörtbröd-resepti (ruotsiksi) Luokka:Joululeivonnaiset Luokka:Suomalaiset leivät Luokka:Ruotsalaiset leivät
Ninja Kiwi

Ninja Kiwi aiemmin tunnettu nimellä Kaiparasoft Ltd on uusiseelantilainen pelistudio, joka on tullut tunnetuksi kehittämästään Bloons TD -pelisarjasta. Firman ensimmäinen peli oli selaimeen perustuva peli Cash Sprint. == Pelit == === Bloons-pelit === Bloons TD Battles on Bloons-pelisarjaan kuuluva spin-off- peli. Pelissä pelataan sarjalle poikkeuksellisesti toisia pelaajia vastaan. Peli julkaistiin vuonna 2012 ja saavutti suurta suosiota etenkin mobiilialustoilla. Bloons TD 6 on pelisarjan kuudes pääpeli ja se julkaistiin alun perin vuonna 2018 ainoastaan iOS- ja Android-laitteille, mutta myöhemmin peli saapui myös Windows-tietokoneille. == Lähteet == Luokka:Pelitalot Luokka:Uusiseelantilaiset yritykset
Terapiakoira

Terapiakoira on koulutettu koira, jonka tarkoituksena on antaa ihmiselle turvallisuuden tunnetta, lohtua ja tukea. Terapiakoiria on useimmiten sairaaloissa, hoivakodeissa, vanhainkodeissa, kouluissa, kirjastoissa tai katastrofialueilla. Toisin kuin avustajakoirat, terapiakoirat on koulutettu olemaan vuorovaikutuksessa kenen tahansa ihmisen kanssa. Tiedosto:Golden Retriever 2020 2.jpg|Kultainennoutaja on yleinen koirarotu terapiakoiralle niiden ystävällisen luonteen ja rauhallisen käyttäytymisen vuoksi. == Lähteet == Luokka:Työkoirat Luokka:Terapia
Kouluväkivalta

Kouluväkivalta tarkoittaa kaikkia väkivallan muotoja, joita esiintyy koulussa tai sen ympäristössä. Kouluväkivalta kohdistuu oppilaisiin, ja sen tekijänä voivat olla toiset oppilaat, opettajat tai muu koulun henkilökunta. Unescon mukaan kouluväkivallan muotoja ovat: * fyysinen väkivalta, jonka tarkoituksena on satuttaa uhria * henkinen väkivalta, johon kuuluvat sanallinen ja emotionaalinen väkivalta, kuten eristäminen, torjuminen, ignorointi, loukkaaminen, huhut, valheet, nimittely, pilkka, nöyryytys, uhkaaminen ja rankaiseminen * seksuaalinen väkivalta, johon kuuluu seksuaalinen häirintä, epätoivottu koskettelu sekä seksiin pakottaminen ja raiskaus * koulukiusaaminen, joka on jatkuvaa ja kohdistuu samaan uhriin, ja joka voi olla fyysistä, henkistä tai seksuaalista * verkkokiusaaminen Kouluväkivaltaan syyllistyvät tutkimusten mukaan useimmiten oppilaat. Kouluväkivaltaa kohdistuu eniten sellaisiin oppilaisiin, jotka nähdään erilaisina jollain tavoin. Poikiin kohdistuu koulussa tyttöjä enemmän fyysistä väkivaltaa. Tyttöihin kohdistuu poikia enemmän henkistä väkivaltaa. Seksuaalista väkivaltaa kohdistuu tyttöihin ja poikiin saman verran. Kouluväkivalta voi aiheuttaa uhrin vieraantumista koulusta ja opetuksesta. Uhri haluaa joskus lopettaa koulunkäynnin toisen asteen jälkeen, ja hänen oppimissuorituksensa saattavat olla heikkoja. Uhri voi kärsiä fyysisten vammojen lisäksi myös psyykkisistä seurauksista, kuten yksinäisyyden tunteesta, tyytymättömyydestä ja itsetuhoisuudesta. Hän voi myös alkaa käyttää päihteitä muita oppilaita useammin. ==Lähteet== Luokka:Väkivalta Luokka:Koulutus
Kaledonidit

Kaledonidit oli muinainen poimuvuoristo, joka syntyi 450-400 miljoonaa vuotta sitten. Sen jäljiltä on Suomen Käsivarren Lapissa lähellä Norjan rajaa ja Norjan puolella suuria tuntureita. On oletettu, että Kaledonien syntyessä tapahtui magmapurkauksia, joista syntyi kivimuodostelmia. Suomen puoleisella Kaledonien alueella, nykyisillä tuntureilla on arkeeisena kautena muodostunutta gneissiä ylityöntölaatan alla. Kaledonidien syntyessä valtameren pohjassa olleet sedimenttikerrokset törmäsivät aiemmin muodostuneeseen peruskallioon. Tämän seurauksena sedimenttikerros työntyi aikaisemman kallion päälle ja poimuttui poimuvuoristoksi. == Lähteet == Luokka:Suomen geologia
Office national d'études et de recherches aérospatiales

Office national d’études et de recherches aérospatiales (ONERA) on Ranskan tärkein ilmailu-, avaruus- ja puolustusalan tutkimuskeskus. Mukana ovat kaikki alan tieteenalat ja teknologiat. Monet ilmailu- ja avaruusohjelmat ovat kulkeneet ONERAN kautta: Ariane, Falcon, Rafale, Airbus, ohjukset, helikopterit, moottorit, tutkat jne.La recherche aérospatiale : l’ ONERA Puolustusministeriön alaisuudessa toimivan julkisen teollisuus- ja kauppalaitoksen (EPIC) budjetti on noin 230 miljoonaa euroa, josta puolet on valtiontukia, ja se työllistää noin 2 000 henkilöä, joista suurin osa on tutkijoita, insinöörejä ja teknikoita.L'Onera présente ses résultats financiers ONERAlla on merkittävät testaus- ja laskentaresurssit ja erityisesti Euroopan suurin tuulitunnelikanta. ONERAN puheenjohtajan nimittää ministerineuvosto puolustusministerin esityksestä.ONERA : être à la hauteur des défis aérospatiaux des 30 prochaines années ou pas. ==Lähteet== == Aiheesta muualla == Luokka:Ranskan tutkimuslaitokset Luokka:Ranskan avaruustoiminta Luokka:Ranskan ilmailu
Otfrid Weissenburgilainen

Otfried, myös: Otfrid Weissenburgilainen, (790–870) oli elsassilainen benediktiiniläismunkki. Hän kirjoitti muinaisyläsaksaksi runomuotoisen evankeliumiharmonian (Liber evangeliorum Domini gratia theodisce conscriptus, noin 868). Teos on muinaisyläsaksan tärkeimpiä muistomerkkejä. Siitä on säilynyt muutamia käsikirjoituksia. Wienissä säilytettävää pidetään Otfridin itsensä tarkastamana. Yksi käsikirjoitus on myös Heidelbergissä ja Münchenissä kummassakin. ==Lähteet== Luokka:Benediktiinit Luokka:Vuonna 790 syntyneet Luokka:Vuonna 870 kuolleet
Waldemar Thrane

Waldemar Thrane (8. lokakuuta 1790 Christiania – 30. joulukuuta 1828 Christiania) oli norjalainen säveltäjä, viulisti ja kapellimestari.Waldemar Thrane Norsk biografisk leksikon Thranen perhe oli Christianian yhteisössä vaikutusvaltainen. Hänen isänsä oli pormestari Paul Thrane. Molemmat vanhemmat olivat musiikin ystäviä, ja pariskunnan kahdeksalle lapselle tarjottiin useiden soitinten soitonopetusta. Thrane oli viisivuotias menettäessään äitinsä, mutta hän sai äitipuolen. Hänelle antoi varhaista musiikkikasvatusta viulisti Frederik Christian Groth. Thrane pääsi 10-vuotiaana tuomiokirkon kouluun ja oli siellä oppilaana kuuden vuoden ajan. Hän joutui putoamisonnettomuuteen laivalla ja sai selkävammoja, joista kärsi loppuikänsä. Toivuttuaan riittävään kuntoon hän kuitenkin aloitti viulunsoiton Grothin johtamassa Det Dramatiske Selskabin orkesterissa. Thrane oli mukana perustamassa vuonna 1810 Det musikalske Lyceumia, joka eteni merkittävään rooliin Christianian musiikkielämässä. Opiskeltuaan Kööpenhaminassa viulunsoittoa tanskalaisen viulisti Claus Schallin johdolla Thrane tuli valituksi Det musikalske Lyceumin orkesterin johtajaksi. Vuonna 1812 hän aloitti lisäksi musiikkialan liiketoiminnan säveltäjä, laulupedagogi Lars Møller Ibsenin kanssa. Ibsen kuitenkin vastasi tästä toiminnasta kokonaisuudessaan vuodesta 1821 alkaen. Vuonna 1817 Thrane lähti Pariisiin, jossa hän täydensi musiikkiopintojaan sävellyksessä Anton Reichan ja François Habeneckin johdolla. Pierre Baillot'sta tuli hänen viulunsoiton opettajansa. Thrane soitti tuohon aikaan muodissa olleiden säveltäjien, kuten Baillot'n, Rodolphe Kreutzerin, Pierre Roden ja Giovanni Battista Viottin teoksia. Pariisissa hän myös tutustui ranskalaiseen oopperaan ja laulunäytelmään, esimerkiksi François Adrien Boieldieun ja Nicolas Dalayracin teoksiin. 26. marraskuuta 1819 Thrane piti Christianiassa ensimmäisen täysimittaisen konserttinsa. Hän muun muassa johti Joseph Haydnin sinfonian esityksen ja tulkitsi soolo-osuudet kahdessa viulukonsertossa. Thrane saavutti menestystä viulistina myös Bergenissä sekä Tukholmassa ja alkoi tuoda julkisuuteen omia sävellyksiään. Thranen sävellystuotanto koostuu enimmäkseen lauluista, marsseista ja tansseista. Pitkällä tähtäimellä keskeiseksi teokseksi hänen tuotannossaan vakiintui laulunäytelmä Fjeldeventyret, jonka sanoitukset laati Henrik Anker Bjerregaard. Teos kantaesitettiin 9. helmikuuta 1825. Samana vuonna sen esityksiä pidettiin myös Trondheimissa. Teos on pysynyt suosittuna Thranen kuoleman jälkeenkin. Thrane oli Marcus Thranen setä ja Hans Christian Petersenin lanko. == Lähteet == == Aiheesta muualla == * IMSLP: Waldemar Thrane Luokka:Norjalaiset säveltäjät Luokka:Norjalaiset viulistit Luokka:Norjalaiset kapellimestarit Luokka:Vuonna 1790 syntyneet Luokka:Vuonna 1828 kuolleet
Ante

Ante on miehen etunimi. Se on Anton-nimen kroatialainen asu. Lisäksi se on Antonin ja Andersin vanha ruotsalainen kutsumamuoto, josta on saatu suomeen nimi Antti. Saamelaisilla on Ante-nimen rinnalla käytössä muoto Ánte. Digi- ja väestötietoviraston mukaan Suomessa on toukokuuhun 2024 mennessä tilastoitu noin 240–250 Ante-nimistä ja alle 25 Ánte-nimistä miestä. == Nimipäivät == Ante-nimi sisältyi aiemmin Ruotsin almanakkaan. Vuosina 1986–1992 Anten ruotsalainen nimipäivä oli 10. heinäkuuta.Lindgren, Birgitta: Namnlängden och namnens placering under olika tider. – Professori Pekka Sammallahden laatimassa pohjoissaamelaisessa nimipäiväkalenterissa Ánten nimipäivä on 30. marraskuuta.Saarelma-Paukkala 2017, s. 183–185, 259. == Tunnettuja Anteja == *Ante Aikio (s. 1977), saamelainen kielitieteilijä ja professori *Ante Aikio (s. 1985), saamelainen kirjailija *Ante Budimir (s. 1991), kroatialainen jalkapalloilija *Ante Čačić (s. 1953), kroatialainen jalkapallovalmentaja *Ante Ćorić (s. 1997), kroatialainen jalkapalloilija *Ante Čović (s. 1975), australialainen jalkapallomaalivahti *Ante Gotovina (s. 1955), kroatialainen kenraaliluutnantti *Ante Ivas (s. 1939), kroatialainen roomalaiskatolinen piispa *Ante Marković (1924–2011), kroatialainen poliitikko *Ante Pavelić (1889–1959), kroatialainen poliitikko *Ante Rebić (s. 1993), kroatialainen jalkapalloilija *Ante Šimunać (s. 1984), kroatialainen jalkapalloilija *Ante Tomić (s. 1987), kroatialainen koripalloilija *Ante Trumbić (1864–1938), kroatialainen poliitikko *Antun ”Ante” Žanetić (1936–2014), Jugoslaviaa edustanut kroatialainen jalkapalloilija ja olympiavoittaja == Lähteet == == Aiheesta muualla == * Etunimien taivutus: Ante (Kotimaisten kielten keskuksen verkkojulkaisu) Luokka:Etunimet
Paavin erehtymättömyys

Paavin erehtymättömyys on roomalaiskatolisen kirkon oppi, jonka mukaan paavi, toimiessaan kristittyjen ylimpänä opettajana ja tietyin edellytyksin, ei voi erehtyä opettaessaan uskoa tai moraalia koskevissa asioissa. Oppi on osa laajempaa katolisen kirkon erehtymättömyyttä, pysyvyyttä ja virheettömyyttä koskevaa itseymmärrystä. Katolinen kirkko katsoo, että sille on uskottu Jeesuksen Kristuksen opetustehtävä ja että se pysyy uskollisena tälle tehtävälle Pyhän Hengen avustuksella aikojen loppuun asti. Läheskään kaikki paavin lausunnot eivät ole katolisen kirkon ymmärryksen mukaan erehtymättömiä, mutta katolisten on kuitenkin suhtauduttava niihin vakavasti, koska paavi on kirkon ymmärryksen mukaan Pyhän Pietarin seuraaja. ==Opin historia== Paavin erehtymättömyyden käsitettä ei löydy antiikin teksteistä, mutta kristinuskon alusta alkaen kristityt ovat uskoneet, että kirkko ja sen opetukset säilyvät aina virheettöminä. Sydänkeskiajalla paaveilla oli suuri valta sekä hengellisissä että maallisissa asioissa. Ajatus paavin erehtymättömyydestä ei suoraan esiinny tuolloin teksteissä, mutta siitä on viitteitä. Selkeä ajatus paavin erehtymättömyydestä syntyy 1300-luvulla fransiskaanien kasvavan vaikutusvallan myötä ja eri sääntökuntien pyhimysten erehtymätöntä kanonisointia koskevien kiistojen yhteydessä. Paavin erehtymättömyys oli paavin suvereniteetin vastakohta, koska se sitoi paavin edeltäjiensä lausumiin. Se oli myös keino kamppailla suuren skisman (1378–1417) aikana vahvistunutta kirkolliskokousten auktoriteettia korostanutta liikettä vastaan. Paavin auktoriteettia haastoivat myöhemmin reformaatio, tieteellinen vallankumous, jansenismi ja gallikanismi. Vasta 1800-luvulla ajatus paavin erehtymättömyydestä sai nykyisen muotonsa. Aikanaan hyvin kiistanalainen Vatikaanin ensimmäinen kirkolliskokous (1869–1870) määritteli, millä edellytyksillä paavin voidaan sanoa opettaneen erehtymättömästi eli ex cathedra ("piispanistuimelta", eli virallisesti). Edellytyksenä on, että paavi aikoo vaatia koko kirkon peruuttamatonta hyväksyntää uskoa tai moraalia käsittelevälle opetukselleen. Oppia kannattaneita kutsuttiin ultramontanisteiksi. Oppi vahvistettiin ja tarkennettiin Vatikaanin toisessa kirkolliskokouksessa (1962–1965). Katolisten teologien kesken on kiistaa siitä, mitä paavin erehtymättömyyden oppi todella merkitsee kirkolle. Yleisesti hyväksyttyjä paavien ex cathedra-opetuksia on vain kaksi: Marian perisynnitön sikiäminen (1854) ja Marian taivaaseenottaminen (1950). Paavin erehtymättömyyden oppi on vaikeuttanut katolisen kirkon ekumeenisia pyrkimyksiä muiden kristillisten kirkkojen kanssa. == Lähteet == Luokka:Katolinen teologia
Kauhavan yhtenäiskoulu

Kauhavan yhtenäiskoulu on Kauhavan kirkonkylällä sijaitseva suomenkielinen yhtenäiskoulu (luokka-asteet 1–9). Koulu toimii samoissa tiloissa Kauhavan lukion kanssa. Koulun rehtorina toimii Ville Vihla ja apulaisrehtorina Tiina Luoma. Luokka:Kauhavan oppilaitokset Luokka:Suomen peruskoulut
The Battle of Polytopia

The Battle of Polytopia on ruotsalaisen Midjiwan AB -peliyhtiön valmistama sekä julkaisema strategiapeli, joka julkaistiin alun perin helmikuussa 2016 iOS-alustoille nimellä Super Tribes, mutta nimi muutettiin myöhemmin pelin saapuessa myös android-alustoille. Pelissä pelaaja voi pelata yhdellä pelin monesta eri heimosta (eng. tribe) ja taistella muita heimoja vastaan. Peli on ylhäältä päin kuvattu 4x-strategiapeli. == Pelaaminen == Pelissä pelialueena toimii satunnaisesti generoitunut maailma joka koostuu ruuduista joille voi rakentaa erilaisia rakennuksia ja siirtää joukkoja. Pelissä tavoitteena on voittaa muut pelaajat jotka ovat joko muita ihmisiä moninpelin välityksellä tai tekoälyn ohjaamia. Pelin voittaa valtaamalla vastustajiensa pääkaupungit tai saavuttamalla tarpeeksi suuren pistemäärän. Pisteitä saa esimerkiksi kehittämällä omia kaupunkejaan ja muodostamalla niiden välillä maa- ja merireittejä. Jokaisella heimolla on myös omia ainutlaatuisia kykyjä ja ominaisuuksia. == Vastaanotto == Peli on vastaanottanut enimmäkseen positiivista palautetta ja sitä on kehuttu sen yksinkertaisuudesta ja lähestyttävyydestä. Peli on saanut Metacriticin käyttäjäarvioinneista 8.5/10 ja kriitikkoarvioinneista 72/100. Myös miljardööri Elon Musk on kehunut peliä Twitter-palvelussa. == Hinnoittelu == Peli on ilmainen mobiilialustoille, mutta jotkin heimoista täytyy avata ostamalla ne auki. Steam-palvelussa peli on maksullinen. ==Lähteet== == Aiheesta muualla == *https://polytopia.io/ Luokka:Ruotsissa kehitetyt videopelit Luokka:Vuoropohjaiset strategiapelit Luokka:Linux-pelit Luokka:Android-pelit Luokka:IOS-pelit Luokka:MacOS-pelit
Heidi Aaltonen (poliitikko)

Heidi Aaltonen (s. 2. huhtikuuta 1984) on suomalainen sairaanhoitaja ja poliitikko. Aaltonen nousi ensimmäisissä aluevaaleissa Varsinais-Suomen hyvinvointialueen (Varha) aluevaltuustoon tammikuussa 2022. Hän toimii aluevaltuuston varapuheenjohtajana ja aluehallituksen pöytäkunnan jäsenenä. Vuonna 2023 hän on toiminut aluevaltuuston vihreän valtuustoryhmän puheenjohtaja. == Ura == Heidi Aaltonen on Turussa ja Naantalissa kasvanut nykyinen raisiolainen Hän on kirjoittanut ylioppilaaksi Naantalin lukiosta vuonna 2003. Aaltonen valmistui sairaanhoitajaksi Turun ammattikorkeakoulusta vuonna 2008. Sairaanhoitajaksi valmistumisen jälkeen Aaltonen työskenteli pitkään urologian erikoisalalla Turun yliopistollisessa keskussairaalassa (Tyks). Vuonna 2015 hän aloitti sosiaali- ja terveydenhuollon johtamisen ja kehittämisen ylemmän ammattikorkeakoulututkinnon Turun ammattikorkeakoulussa. Valmistumisen jälkeen hän työskenteli tutkimushoitajana biopankissa ja tiiminvetäjänä. Vuonna 2020 hän siirtyi osastonhoitajaksi vatsakirurgian päivystysosastolle. Lisäksi Aaltonen on opiskellut työn ohella hoitotyön johtamista sekä hallintotieteitä. == Politiikka == Heidi Aaltonen valittiin Varsinais-Suomen hyvinvointialueen aluevaltuustoon ensimmäisissä aluevaaleissa 658 äänellä. Aaltonen on valittu Turun seudun vihreiden naisten hallituksen jäseneksi vuodeksi 2023. Lisäksi hän toimii aktiivisesti palkkatasa-arvoa edistävän Datagaps ry:n hallituksessa. Aaltonen oli ehdolla vuoden 2023 eduskuntavaaleissa Varsinais-Suomen vaalipiirissä tulematta valituksi. == Lähteet == Luokka:Elävät henkilöt Luokka:Vuonna 1984 syntyneet Luokka:Suomalaiset sairaanhoitajat Luokka:Varsinais-Suomen aluevaltuutetut Luokka:Vihreän liiton poliitikot
Unravel

Unravel on ruotsalaisen Coldwood Interactiven kehittämä ja Electronic Artsin julkaisema tasohyppelypeli. Peli julkaistiin 9. helmikuuta PlayStation 4:lle, Windowsille ja Xbox Onelle. Pelille on julkaistu vuonna 2019 jatko-osa Unravel 2. == Pelaaminen == Pelaaja ohjaa villanarusta tehtyä Yarny-hahmoa, joka purkautuu hahmon liikkuessa. Purkautuneita narulinjoja käytetään etenemistä estävien fyysiikkapulmien ratkomiseen. Liikaa purkautuminen johtaa hahmon hajoamiseen. Hahmo voi heittää narua tarttumakoukun tavoin ja pitää kiinni purkautuneesta narusta kiipeämistä tai laskeutumista varten. Kappaleista voi tarttua kiinni ja niitä voi raahata. Narua voi sitoa kiintopisteisiin, jolloin voi tehdä siltoja tai trampoliineja. == Tarina == Pelin tarinassa vanhan naisen narukerä putoaa korista ja peli alkaa. Yarny-hahmon reaktiot ovat kerronnallinen elementti tämän kulkiessa tasojen läpi, joissa hän kerää muistoja, jotka sisältävät vihjeitä tapahtumiin. == Vastaanotto == Peli sai IGN:n arvostelussa arvosanaksi 8.3/10. Arvostelussa kehuttiin Yarny-hahmon animointia ja ilmeitä. Peli on enemmän tunnelmallinen seikkailu kuin tasohyppely. Pelin läpäisy kestää viidestä kuuteen tuntia. Pulmat saavat kehuja, mutta rajallista narumäärää ei hyödynnetä riittävästi. Tasohyppely ei ole tyydyttävää koska näiden kohtien läpäisy nojaa liikaa yrityksen ja erehdyksen kautta muistamiseen eikä varsinaiseen hyppelyyn. The Guardian antoi pelille arvostelussaan 4/5 tähteä. Pelin Windows-versiolla on Metacriticin kerääjäsivustolla 81 pistettä 100 pisteestä. == Lähteet == == Aiheesta muualla == * Luokka:Vuoden 2016 videopelit Luokka:Ruotsissa kehitetyt videopelit Luokka:Tasohyppelyt
Lauge Dahlgaard

Lauge Dahlgaard (1. tammikuuta 1919 Kööpenhamina – 3. huhtikuuta 1996) oli tanskalainen Radikaalin Venstren poliitikko. Hän istui kansankäräjillä vuosina 1971–1975 ja toimi Tanskan työministerinä 1968–1971. ==Lähteet== ==Aiheesta muualla== * Lauge Dahlgaard Tanskan kansankäräjien verkkosivuilla Luokka:Tanskan työministerit Luokka:Vuonna 1919 syntyneet Luokka:Vuonna 1996 kuolleet
Pyhän Georgioksen kirkko (Oía)

Pyhän Georgioksen kirkko () on ortodoksinen kirkko Oían kylässä Santorínilla Kreikassa. Se on omistettu kylän suojeluspyhälle Pyhälle Georgiokselle. Pyhän Georgioksen kirkko sijaitsee Oían itäosassa. Se on kylän toinen seurakuntakirkko Panagía Platsanín kirkon ohella. Kirkkorakennus kärsi suuria vaurioita vuoden 1956 maanjäristyksessä, ja se kunnostettiin vuosina 1966–1967. Kirkossa on torni ja sininen kupoli. Sisällä kirkossa on Konstantinopolista tuotu Pyhän Georgioksen ikoni. == Lähteet == == Aiheesta muualla == Luokka:Kreikan ortodoksiset kirkot Luokka:Oía
Pyhän Irenen kirkko (Ateena)

Pyhän Irenen kirkko () on ortodoksinen kirkko Ateenassa Kreikassa. Se on omistettu Pyhälle Irenelle. Pyhän Irenen kirkko on rakennettu vanhemman, Kreikan vapaussodassa suuria vahinkoja kärsineen mutta vuosina 1834–1835 kunnostetun bysanttilaisaikaisen kirkon paikalle. Vanhempi kirkko kuului Pentélin luostarin alaisuuteen ja toimi vuodesta 1835 lähtien Ateenan katedraalina eli piispanistuimena. 25. maaliskuuta 1838 siellä vietettiin Kreikan itsenäisyyspäivää ensimmäisen kerran. Uuden kirkon suunnitteli arkkitehti Lýsandros Kaftantzóglou. Sen rakentaminen alkoi vuonna 1846, ja se valmistui vuonna 1850. Sen sisätilojen koristelut tehtiin 1879–1892. Kaupungin katedraalin asema siirtyi uudelle kirkolle, ja se toimi tässä tehtävässä siihen saakka, kun nykyinen katedraali Neitsyt Marian ilmestyksen katedraali valmistui vuonna 1862. Kirkko sijaitsee Aiólou-kadulla Ateenan vanhassa keskustassa. Kirkkorakennus edustaa uusklassista arkkitehtuuria. Se on muodoltaan kolmilaivainen basilika, jossa on kupoli ja kaksi tornia. Kirkon kullatun ikonostaasin on vuonna 1850 lahjoittanut Venäjän keisari Nikolai I. == Lähteet == == Aiheesta muualla == Luokka:Ateenan kirkot Luokka:Kreikan ortodoksiset kirkot
Arne Fog Pedersen

Arne Fog Pedersen (25. elokuuta 1911 Hinnerup – 29. marraskuuta 1984) oli tanskalainen Venstren poliitikko. Hän toimi Tanskan kirkkoministerinä vuosina 1968–1971. Vuosina 1976–1981 hän oli Tanskan pääkonsuli Flensburgissa. ==Lähteet== ==Aiheesta muualla== * Arne Fog Pedersen Tanskan kansankäräjien verkkosivuilla Luokka:Tanskan ministerit Luokka:Tanskalaiset diplomaatit Luokka:Vuonna 1911 syntyneet Luokka:Vuonna 1984 kuolleet
Pyhän Kolminaisuuden kirkko (Kerameikós)

Pyhän Kolminaisuuden kirkko (, ) on ortodoksinen kirkko Kerameikóksen kaupunginosassa Ateenassa Kreikassa. Se on omistettu Pyhälle Kolminaisuudelle. Kerameikóksen Pyhän Kolminaisuuden kirkko vihittiin käyttöön 11. joulukuuta 1955. Se sai nimensä lähellä olleesta bysanttilaisaikaisesta kirkosta, joka purettiin vuonna 1957. Kirkkorakennuksen alkuperäiset suunnitelmat teki Ernst Ziller vuosina 1915–1916. Nykyisin kirkko on yksi kaupungin seurakuntakirkoista. Kirkkorakennus kärsi vaurioita vuoden 1999 maanjäristyksessä, jonka jälkeen sitä on kunnostettu. Kirkko sijaitsee Ateenan keskustan länsipuolella Peiraiós (Panagí Tsaldári) -kadun varrella ja antiikin Kerameikoksen arkeologisen alueen laidalla. Kirkko on pohjakaavaltaan ristinmuotoinen ja siinä on suuri kupoli ja kaksi tornia. Kooltaan se on yksi Ateenan suurimpia. == Lähteet == == Kirjallisuutta == * == Aiheesta muualla == Luokka:Ateenan kirkot Luokka:Kerameikós Luokka:Kreikan ortodoksiset kirkot
Pyhän Nikolaoksen kirkko (Oía)

Pyhän Nikolaoksen kirkko () on ortodoksinen kirkko Oían kylässä Santorínilla Kreikassa. Se on omistettu Pyhälle Nikolaokselle. Pyhän Nikolaoksen kirkko sijaitsee Oían kylän eteläosassa lähellä Oían linnaa eli Pyhän Nikolaoksen linnaa, ja on rakennettu Santorínin kalderan laidalle noin 135 metrin korkeuteen merenpinnasta laskettuna. Kirkko edustaa kykladista arkkitehtuuria, ja siinä on sinisellä kupolilla varustettu kahdeksankulmainen torni. Harmaakivistä julkisivua lukuun ottamatta kirkko on sinivalkoinen. Kirkko antoi alun perin nimensä Oían linnalle ja koko kylälle, jonka alkuperäinen nimi oli Kastropoliteía Agíou Nikoláou Apanomerías (Καστροπολιτεία Αγίου Νικολάου Απανωμερίας, ”Apanomerían Pyhän Nikolaoksen linnakaupunki/valtio”), jonka viimeisestä, saaren yläosassa sijaitsemiseen viittaavasta sanasta ”Apanomería” nykyinen ”Oía” on lyhentynyt. == Lähteet == == Aiheesta muualla == Luokka:Kreikan ortodoksiset kirkot Luokka:Oía
Pyhän Nikolaoksen kirkko (Pefkákia)

Pyhän Nikolaoksen kirkko () on ortodoksinen kirkko Pefkákian kaupunginosassa Ateenassa Kreikassa. Se on omistettu Pyhälle Nikolaokselle. Pyhän Nikolaoksen kirkko on rakennettu vuosina 1889–1895. Se korvasi vuonna 1887 rakennetun pienemmän kirkon. Kirkkorakennuksen on suunnitellut Gerásimos Metaxás, ja hänen kuoltuaan vuonna 1890 työtä jatkoi hänen poikansa Anastásios Metaxás. Kirkon peruskiven muurasi prinssi Nikolaos, joka omisti kirkon nimikkopyhälleen Nikolaokselle. Kirkko sijaitsee Ateenan keskustan itäosassa Asklipioú-kadulla lähellä Lykavittós-kukkulaa. Se on pohjakaavaltaan ristinmuotoinen, ja siinä on suuri kupoli ja kaksi tornia. == Lähteet == == Aiheesta muualla == * Ιερός Ναός Αγίου Νικολάου Πευκακίων Αθηνών. Kirkon ja sen seurakunnan verkkosivut. Luokka:Ateenan kirkot Luokka:Kreikan ortodoksiset kirkot
Pyhän Spyridonin kirkko (Oía)

Pyhän Spyridonin kirkko (, ) on ortodoksinen kirkko Oían kylässä Santorínilla Kreikassa. Se on omistettu Pyhälle Spyridonille. Pyhän Spyridonin kirkko on rakennettu vuonna 1867. Se sijaitsee Santorínin kalderan laidalla Oían pääkävelykadun eteläpuolella. Kirkkorakennus edustaa sinivalkoista kykladista arkkitehtuuria. Heti sen länsipuolella sijaitsee samantyylinen Kristuksen ylösnousemuksen kirkko. Kirkot ovat kenties Santorínin valokuvauksellisimpia ja ainakin esiintyvät usein Santoríni- ja Kreikka-aiheisissa kuvituksissa ja postikorteissa ja muun muassa kauppaketju Lidlin Eridanous-tuotemerkin tunnuskuvana. == Lähteet == == Aiheesta muualla == Luokka:Kreikan ortodoksiset kirkot Luokka:Oía
Vapahtajan temppeliin­tuomisen katedraali (Náxos)

Vapahtajan temppeliin­tuomisen katedraali () on katolinen kirkko Náxoksen kaupungissa Náxoksen saarella Kreikassa. Se on katolisen Náxoksen, Ándroksen, Tínoksen ja Mýkonoksen arkkihiippakunnan Náxoksen sivukatedraali. Vapahtajan temppeliin­tuomisen katedraali on rakennettu venetsialaisvallan aikana 1200-luvulla, ja se on saanut nykyisen muotonsa 1500–1600-lukujen muutostöissä. Se sijaitsee venetsialaisaikaisen Náxoksen linnan eli Kástron keskellä. Kirkko on ulkoa valkoinen, ja siinä on kupoli ja torni. Sisältä kirkon alkuperäinen ydinosa on kolmilaivainen, ja sen sivuilla on kaksi vuonna 1536 rakennettua lisälaivaa. Kirkon ikonit yhdistelevät läntistä ja itäistä tyyliä. == Lähteet == == Aiheesta muualla == Luokka:Kreikan katoliset katedraalit Luokka:Náxos (kaupunki)
Enlisted (videopeli)

Enlisted on latvialaisen Darkflow Softwaren kehittämä ja unkarilaisen Gaijin Entertainment -peliyhtiön julkaisema toiseen maailmansotaan sijoittuva monen pelaajan ensimmäisen persoonan nopeatempoinen ammuntapeli. Pelissä esiintyy toisen maailmansodan kuuluisia tapahtumia kuten Berliinin taistelu ja Normandian maihinnousu. Tietokoneversion avoin-betatesti käynnistyi 8. huhtikuuta 2021 jolloin pelaajat pääsivät pelaamaan peliä ennen sen julkaisua. Aluksi peli oli ainoastaan pelattavissa Xbox-pelikonsoleilla. == Pelaaminen == Pelissä pelaaja voi pelata kuuden eri valtion armeijassa. Pelissä esiintyvät valtiot ovat Iso-Britannia Yhdysvallat, Neuvostoliitto, Japani, Natsi-Saksa ja Italia. Pelissä valitaan myös kampanja, jota haluaa pelata. Pelaajien on mahdollista ohjata erilaisia lentokoneita ja panssarivaunuja sekä komentaa tekoälyn ohjaamia hahmoja. Enlisted on pyrkinyt olemaan mahdollisimman todenmukainen kuvaus historiasta. Pelaajat pääsevät myös kehittämään hahmojaan sekä välineitään pelissä. Päivitykset etenevät asteittain 1-5 tähden välillä. == Kehitys == Pelin kehitys julkistettiin jo vuonna 2016. Aluksi ainoat kampanjat pelissä olivat Moskovan taistelu (eng. Battle of Moscow) ja Normandian maihinnousu (eng. Invasion of Normandy), mutta myöhemmin myös muita kamppanjoita lisättiin. Ensimmäinen julkinen pelitestaus käynnistyi vuonna 2020 Xboxilla. == Vastaanotto == Enlisted on saanut vaihtelevia arvioita. Metacriticin käyttäjäarviointien keskiarvo pelille on 41/100. XboxEra antoi pelille arvioksi 7.5/10. == Lähteet == Luokka:MMOG-pelit Luokka:Strategiapelit Luokka:PlayStation 4 -pelit Luokka:PlayStation 5 -pelit Luokka:Xbox Series X- ja Series S -pelit Luokka:Xbox One -pelit Luokka:Windows-pelit Luokka:Toiseen maailmansotaan sijoittuvat videopelit Luokka:Ilmaispelit Luokka:Vuoden 2021 videopelit
Matojärvi

Matojärvi voi tarkoittaa seuraavia asioita: * Matojärvi, järvi Inarin Hyljelahden lähellä * Matojärvi, järvi Inarin Terstojoen valuma-alueella * Matojärvi, järvi Kalajoella Saarenpäällä * Matojärvi, järvi Kuhmoisissa Hahmajärven länsipuolella * Matojärvi, järvi Lempäälässä Sääksjärvellä * Matojärvi, järvi Nurmeksessa Salmivaaran lähellä * Matojärvi, järvi Pellossa Koutuksessa * Matojärvi, järvi Pielavedellä Matokylässä * Matojärvi, järvi Sotkamossa Koramivaaran lähellä ; Entinen Matojärvi * Maholammi, järvi Sastamalassa (entinen Matojärvi) == Katso myös == * Matolampi ja Matolammi Luokka:Järvien täsmennyssivut
Evankeliumiharmonia

Evankeliumiharmonia on neljän evankeliumin teksteistä koostettu Jeesuksen historia. Tunnetuin teos on 100-luvun loppupuolella eläneen syyrialaisen oppineen Tatianos Assyrialaisen Diatessaron (neljän eli kanonisen evankeliumin pohjalta esitetty Jeesuksen Kristuksen evankeliumi), joka on säilynyt arabiankielisenä käännöksenä vuoden 900 vaiheilta (julkaistu 1888).Evankeliumiharmonia. Tietosanakirja. Osa 2, palsta 946. Helsinki: Tietosanakirja-osakeyhtiö 1910 Kreikankielinen katkelma 200-luvulta löytyi vuonna 1933 Irakista Dura-Europoksesta. Victor Capualainen on mukaillut Diatessaronia latinankielisessä evankeliumiharmoniassa vuodelta 556, johon perustuvat useat vastaavat keskiaikaiset teokset. Rovasti K. A. Heikel on julkaissut suomenkielisen evankeliumiharmonian nimellä Jeesuksen Kristuksen elämä eli neljä evankeliumia aikajärjestykseen yhdistettynä (1908). Se perustuu erääseen Waldemar Rudinin teokseen.Jeesuksen Kristuksen elämä, Kansallisarkisto. Viitattu 16.11.2022 ==Lähteet== Luokka:Evankeliumit
Kerkola (täsmennyssivu)

Kerkola voi tarkoittaa muun muassa seuraavia: == Paikannimi == *Kerkola, kylä ja aiempi kyläkeskus Somerolla *Kerkola, kylä Paimiossa. == Suomalainen sukunimi == *Erkki Kerkola (vuoteen 1933 Kröger, 1922–2008), diplomi- insinööri, yritysjohtaja, opettaja ja kauppaneuvos *Katri Lindeqvist (o.s. Kerkola, s. 1980), suunnistaja *Patrik Kerkola (s. 2007), jääkiekkomaalivahti. Luokka:Täsmennyssivut Luokka:Luettelot henkilöistä sukunimen mukaan
Isabel Salgado

Maria Isabel Barroso Salgado Alencar (2. elokuuta 1960 – 16. marraskuuta 2022) oli brasilialainen lentopalloilija ja valmentaja. Hän pelasi Brasilian maajoukkueessa vuoden 1986 FIVB:n naisten lentopallon maailmanmestaruuskilpailuissa. Salgado oli Pedro Solberg Salgadon, Maria Clara Salgadon ja Carolina Solberg Salgadon äiti, jotka kaikki ovat rantalentopalloilijoita. Hän kuoli akuuttiin hengitysvaikeusoireyhtymään São Paulossa 16. marraskuuta 2022 62-vuotiaana. ==Lähteet== Luokka:Lentopallovalmentajat Luokka:Brasilialaiset rantalentopalloilijat Luokka:Brasilialaiset lentopalloilijat Luokka:Vuonna 1960 syntyneet Luokka:Vuonna 2022 kuolleet
Ylioppilaskunta

Ylioppilaskunta on opiskelijoiden edunvalvontaan keskittyvä organisaatio yliopistossa. == Ylioppilaskunnat eri maissa == === Suomessa === Jokaisessa Suomen yliopistossa on ylioppilaskunta. === Ruotsissa === Ruotsissa ylioppilaskuntien () historia ulottuu 1800-luvun alkuun. Reinfeldtin hallitus päätti poistaa ylioppilaskuntien pakkojäsenyyden 1. heinäkuuta 2010 alkaen. Ruotsin ylioppilaskuntien kattojärjestö on 19. maaliskuuta 1921 perustettu Sveriges förenade studentkårer (SFS), johon kuuluu 54 ylioppilaskuntaa.Your guide to SFS, s. 5 Sen jäsenjärjestöihin kuuluu noin 340 000 opiskelijaa. Ensimmäisen maailmansodan jälkeen alettiin tehdä kansainvälistä opiskelijayhteistyötä, jonka koordinoimisesta varten SFS perustettiin. Se laajensi toimintaansa opiskelijoiden edunvalvontajärjestöksi vuonna 1930.Your guide to SFS, s. 4–5 SFS on Eurodocin ja eurooppalaisen kansallisten korkeakouluopiskelijaliittojen yhteenliittymän European Students' Unionin jäsen.Your guide to SFS, s. 21 SFS:n tuloista (2014-2019 keskiarvo) tulee 73 prosenttia valtionavustuksista, 23,5 prosenttia siihen kuuluvilta ylioppilaskunnilta ja 3,5 prosenttia muista lähteistä.Your guide to SFS, s. 10 == Lähteet == * === Viitteet === *
Potilaskeskeisyys (Norja)

Potilaskeskeisyys () on norjalainen puolue. Se asetti ehdokkaita Finnmarkissa vuoden 2021 suurkäräjävaaleissa ja sai 0,3 prosenttia äänistä koko maan tasolla, mutta 13 prosenttia Finnmarkissa. Näin ollen puolueen puheenjohtaja Irene Ojala valittiin suurkäräjille. Puolue on yhden asian puolue, ja sen tavoitteena on saada Pohjois-Norjaan uusi päivystävä sairaala. == Lähteet == Luokka:Norjan puolueet
Ken Carson

Kenyatta Lee Frazier Jr. (s. 11. huhtikuuta 2000 Atlanta, Georgia, Yhdysvallat), taiteilijanimeltään Ken Carson, on yhdysvaltalainen rap-artisti, laulaja ja lauluntekijä. Hän kuuluu Playboi Cartin perustamaan Opium levy- yhtiöön, jossa on mukana Destroy Lonely ja Homixide Gang. Hän nousi tunnetuksi toisen studioalbuminsa X (2022) julkaisun jälkeen, josta tuli hänen ensimmäinen julkaisunsa Billboard 200 -listalla. Hänen kolmas studioalbuminsa A Great Chaos (2023) debytoi listalla sijalla 11. Aiemmin Carson julkaisi EP.n Teen X (2020) ja debyyttistudioalbuminsa Project X (2021). Jälkimmäisen kappaleet, "Rock N Roll" ja "Run + Ran", saivat laajan suosion TikTokissa. Hän julkaisee usein musiikkia ja esiintyy ystävänsä ja Georgiasta kotoisin olevan rap-artisti Destroy Lonelyn kanssa. == Diskografia == === Studioalbumit === * Project X (2021) * X (2022) * A Great Chaos (2023) * More Chaos (2025) === Mixtapet === * Lost Files 2 (2021) * Lost Files 3 (2022) ===EP:t=== * Boy Barbie (2020) * Teen X (2020) * Lost Files (2021) * Teen X: Relapsed (2021) ==Lähteet== Luokka:Yhdysvaltalaiset hip hop -artistit Luokka:Vuonna 2000 syntyneet Luokka:Elävät henkilöt
Destroy Lonely

Bobby Sandimanie III (s. 30. heinäkuuta 2001 Atlanta, Georgia, Yhdysvallat), taiteilijanimeltään Destroy Lonely, on yhdysvaltalainen rap-artisti, laulaja ja lauluntekijä. Hänen debyyttistudioalbuminsa If Looks Could Kill (2023) debytoi Billboard 200 -listalla sijalla 18. Aikaisemmin hänen viides mixtapensa No Stylist (2022) oli saavuttanut hänen ensimmäisen kertansa listalla saavuttaen sijan 91. Destroy Lonely teki 2021 levytyssopimuksen Playboi Cartin Opiumin kanssa, joka on Interscope Recordsin tytäryhtiö. Hän tekee usein yhteistyötä ystävänsä ja georgialaisen räppäritoverin Ken Carsonin kanssa. == Diskografia == === Studioalbumit === * If Looks Could Kill (2023) * Love Lasts Forever (2024) === Mixtapet === * Darkhorse (2019) * Underworld (2020) * ᐸ/3 (2020) * Overseas (2020) * No Stylist (2022) == Lähteet == Luokka:Yhdysvaltalaiset hip hop -artistit Luokka:Elävät henkilöt Luokka:Vuonna 2001 syntyneet
Oil Panic (elektroniikkapeli)

Oil Panic on Nintendon Game & Watch -sarjan ensimmäinen moninäyttöpeli. Peli julkaistiin vuonna 1982. == Pelin kulku == Peli sijoittuu huoltoasemalle. Ylätasolla olevan apulaisen on kerättävä vuotavan öljyputken tipat ja kaadettava ne alemmalla kerroksella olevan apulaisen sankoon. Sanko ottaa vain kolme tippaa kerralla. Peli ilmoittaa tehdystä virheestä "MISS"-tekstillä (). Peli päättyy, kun jompikumpi apulainen on tehnyt kolme virhettä. == Aiheesta muualla == * Oil Panic Mariowiki Luokka:Vuoden 1982 videopelit Luokka:Nintendon julkaisemat videopelit
Cavlingprisen

Cavlingprisen on tanskalainen journalistipalkinto, jota journalistiliitto Dansk Journalistforbund on jakanut vuodesta 1945. Se on nimetty liiton perustajan Henry Cavlingin mukaan ja koostuu häntä esittävästä pienoispatsaasta sekä 25 000 kruunun rahasummasta. ==Saajat== * 1945 – Henrik V. Ringsted * 1946 – Ole Vinding * 1947 – Gunnar R. Næsselund * 1948 – Nele Topsøe * 1949 – Poul Dalgaard ja Anders B. Nørgaard * 1950 – Mogens Bostrup * 1951 – Niels Blædel * 1952 – Aage Hastrup * 1953 – Per Arboe Rasmussen * 1954 – Robert Kjældgård * 1955 – palkintoa ei jaettu * 1956 – Punaisen Ristin Unkari-keräys * 1957 – Ole Hansen * 1958 – palkintoa ei jaettu * 1959 – Dan Larsen * 1960 – Viggo Duvå * 1961 – Willy Reunert * 1962 – Jørgen Hartmann- Petersen * 1963 – Poul Trier Pedersen * 1964 – Knud Poulsen * 1965 – Poul Dalgaard * 1966 – Herbert Pundik * 1967 – Hans V. Bischoff * 1968 – Erik Nørgaard * 1969 – Thyra Christensen * 1970 – Leif Blædel * 1971 – Torgny Møller * 1972 – Leif Kjeldsen * 1973 – Vejle Avisin toimitus * 1974 – Anne Wolden-Ræthinge * 1975 – Nele Rue * 1976 – Harry Rasmussen * 1977 – Jakob Andersen ja Søren Jakobsen * 1978 – Sven Bedsted ja Jens Otto Kjær Hansen * 1979 – Jærgen Flindt Pedersen ja Erik Stephensen * 1980 – Hannde Dam * 1981 – Henning Thøgersen ja Jan Michaelsen * 1982 – J. B. Holmgård * 1983 – Hanne Reintoft * 1984 – Sten Baadsgaard ja Jørgen Pedersen * 1985 – Allan Graubæk, Gunner Nielsen ja Henrik Thomsen * 1986 – Alex Frank Larsen * 1987 – PRESS- aikakauslehti * 1988 – Jens J. Espersen * 1989 – Anders Peter Mathiasen ja Jeppe Juhl * 1990 – Erik Eisenberg, Ulrik Haagerup ja Martin Uhlenfeldt * 1991 – Leif O. Dahl ja Claus G. Theilgaard * 1992 – Nils Ufer (postuumisti) * 1993 – Mikkel Hertz * 1994 – John Mynderup * 1995 – Christian Nordkap, Lars Rugaard ja Erik Valeur * 1996 – Henrik Grunnet ja Michael Klint * 1997 – Poul Brink * 1998 – Tonni Vinkel Sørensen * 1999 – Erik Eisenberg, Søren Funch ja Jens Christian Hansen * 2000 – Kasper D. Borch ja Kim Dahl Nielsen * 2001 – Poul Høi * 2002 – Morten Pihl ja Jakob Priess-Sørensen * 2003 – Charlotte Aagaard, Jørgen Steen Nielsen ja Bo Elkjær * 2004 – Miki Mistrati, Thomas Stokholm, Jeppe Facius ja Anders-Peter Mathiasen * 2005 – Christian Andersen ja Michael Klint * 2006 – Olav Hergel ja Miriam Dalsgaard * 2007 – Peter Øvig Knudsen * 2008 – Erik Refner, Jesper Woldenhof, Morten Crone ja Morten Frich * 2009 – Jesper Tynell * 2010 – Asger Westh, Lars Nørgaard Pedersen ja Stine Larsen * 2011 – Ulrik Dahlin ja Anton Geist * 2012 – Asbjørn With * 2013 – Jeppe Gaardboe, Frederik Brun Madsen, Søren Kristensen, Michael Klint ja Steen Jensen * 2014 – Morten Pihl * 2015 – Puk Damsgård * 2016 – Chris Kjær Jessen, Lars Nørgaard Pedersen ja Michael Lund * 2017 – Camilla Stockmann ja Janus Køster-Rasmussen * 2018 – Eva Jung, Simon Bendtsen ja Michael Lund * 2019 – Tea Krogh Sørensen ja Morten Pihl * 2020 – Anders Legarth Schmidt * 2021 – Nagieb Khaja, Jeppe Findalen, Thomas Fogt ja Magnus Mio ==Lähteet== ==Aiheesta muualla== * Dansk Journalistforbund Luokka:Journalismipalkinnot Luokka:Tanskalainen kulttuuri
Karl Nordgren

Karl August Nordgren (s. 13. toukokuuta 1925 Helsinki) on suomalainen yrittäjä ja yritysjohtaja, joka on saanut kauppaneuvoksen arvonimen. Viitattu 17.11.2022. Nordgrenin vanhemmat olivat toimitusjohtaja Karl Arthur Nordgren ja Dagny Johanna Weber. Hänen puolisonsa 1950–1966 oli Yvonne Elisabeth Charlotte Tornberg, vuonna 1966 hän avioitui uudelleen Wenche Bogstadin kanssa. Nordgren tuli ylioppilaaksi Svenska samskolan i Helsingforsista 1943 ja harjoitti opintoja Helsingin yliopiston oikeustieteellisessä tiedekunnassa 1946–1951. Hän oli Oy Suomen Vanutehdas Ab:n, vuodesta 1965 Oy Suomen Vanutehdas – Finnwad Ltd, hallituksen jäsen 1947–1983 ja puheenjohtaja 1949–1981, tehtaiden isännöitsijä 1953–1962 ja toimitusjohtaja 1953–1981, Oy Fundus Ab:n hallintoneuvoston varapuheenjohtaja 1976–1983, toimitusjohtaja 1983 ja hallituksen puheenjohtaja vuodesta 1984, samoin kuin Oy Velsco Ab:n toimitusjohtaja ja hallituksen puheenjohtaja vuodesta 1982. Nordgren oli Velskolan kartanon osakas Espoossa ja hoiti kartanotilaa 1940–1981. Hänellä on myös ollut useita liike-elämän ja muita luottamustehtäviä. Sotilasarvoltaan Nordgren on reservin korpraali. Hän sai kauppaneuvoksen arvonimen 1976. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset maanviljelijät Luokka:Kauppaneuvokset Luokka:Vuonna 1925 syntyneet Luokka:Elävät henkilöt
Eino Riihelä

Eino Mikael Riihelä (29. syyskuuta 1925 Orimattila – 5. syyskuuta 2015 Lahti) oli suomalainen valokuvausalan yrittäjä ja yritysjohtaja, joka sai kauppaneuvoksen arvonimen. Riihelän vanhemmat olivat maanviljelijä, rakennuseristäjä Verner Riihelä ja Anna Laitinen ja puoliso Anja Sirkka-Liisa Salinmäki. Riihelä kävi kansakoulun ja oli optikko-oppilas silmälasiliikkeessä Lahdessa 1940–1944. Hän oli Harrastustarpeisto ERI:n perustaja 1944, Valokuvaustarpeisto Eino Riihelän perustaja 1952 ja Eino Riihelä Ky:n, vuodesta 1973 Eiri, perustaja, toimitusjohtaja ja hallituksen puheenjohtaja vuodesta 1965. Riihelä oli myös Valokuvaamo Kuvaluhtin omistaja 1951–1971, Suurennusliike Kansankuvan osakas vuodesta 1951, Valokuvausliike Eino Riihelän omistaja 1953–1965, Lahden Radiotarvikkeen omistaja 1957–1971, Foto-Riihelä Ky Eino Riihelän omistaja 1965–1983 ja Foto-Edustus Oy:n osakas vuodesta 1972. Riihelä oli Suomessa värivalokuvien valmistuksen edelläkävijöitä 1950-luvun lopulta alkaen ja hänen perustamansa Eiri oli valokuvausalan huomattavimpia yrityksiä, joka myös kehitti merkittävästi ja myi muillekin valokuvien valmistuksessa ja käsittelyssä tarvittavia laitteita. Yrityksellä oli myös oma offsetpaino, joka erikoistui väripainotuotteisiin, samoin kuin etikettien erikoispaino. Riihelän yrityksiin kuului myös Molino Oy, joka valmisti lujitemuovista tehtyä PIK-20 -purjelentokonetta. Riihelällä oli useita liike- elämän ja muita luottamustehtäviä. Hän sai kauppaneuvoksen arvonimen 1976. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1925 syntyneet Luokka:Vuonna 2015 kuolleet
Henri Jean Guillaume Martin

Henri Jean Guillaume Martin (5. elokuuta 1860 Toulouse, Ranska – marraskuu 1943 Labastide-du-Vert, Lot, Ranska) oli ranskalainen uusimpressionistinen taidemaalari. Martin osti talon 1923 jo ennestään tutusta Colliouresta, jossa hänen ystävänsä Henri Marre vietti osan vuotta ja jonne hän asettui sittemmin vakituisesti. Siitä oli tullut taiteilijoiden suosima asuinpaikka. Toisen lähteen mukaan hän osti talon Cahorsista, jossa hän kuoli. Martinin opettaja oli J. P. Laurens. Hän sai vaikutteita symbolismia edustavalta Puvis de Chavannesilta. Martin etääntyi sittemmin symbolismista ja maalasi omaperäisellä täplätekniikalla tyyliteltyjä henkilökuvia sisältäviä ihanteellisia maisemia, joissa hän yhdisteli monumentaalityyliä ilma- ja valotutkielmaan. Häntä ei kuitenkaan pidetä uraauurtavana tyylin edustajana, joskin hänen maalauksensa saivat myönteisen vastaanoton. Hän teki myös isoja seinämaalauksia. Hänen teoksiaan on muun muassa Pariisissa, Marseillessa ja Toulousessa, ja Cahorsissa on Martinin nimeä kantava museo Musée Cahors Henri- Martin, jonka painopiste on Martinin tuotannossa, vaikka se onkin paikallinen yleismuseo.. == Lähteet == ==Aiheesta muualla== Luokka:Ranskalaiset taidemaalarit Luokka:Vuonna 1860 syntyneet Luokka:Vuonna 1943 kuolleet
Henri Martin

Bon Louis Henri Martin (1810–1883) oli ranskalainen historioitsija. Hän opetti 1848-1851 uuden ajan historiaa Sorbonnessa. Hänet valittiin 1871 kansalliskokouksen ja 1876 senaatin jäseneksi. Hän oli vuodesta 1878 Ranskan akatemian jäsen.Martin, Bon Louis Henri, Tietosanakirja osa 6, palsta 110. Tietosanakirja-osakeyhtiö 1914 Martinin teoksista tunnetuin on suuri, useaan kertaan uudistettu Ranskan historiaa käsittelevä teos Histoire de France (1833-1836). Muita julkaisuja ovat Histoire de la France moderne, depuis 1789 jusqu’à nos jours (1878–1885), De la France, de son génie et de ses destinées (1847), Études d’archéologie celtique. Notes de voyage dans les pays celtiques et scandinaves(1872). == Lähteet == ==Aiheesta muualla== * Études d’archéologie celtique vapaasti käytettävissä arkistopalvelussa Luokka:Ranskan akatemian jäsenet Luokka:Ranskalaiset historioitsijat Luokka:Ranskalaiset poliitikot Luokka:Vuonna 1810 syntyneet Luokka:Vuonna 1883 kuolleet
Nils Elfving

Nils Christian Alarik Elfving (30. syyskuuta 1925 Helsinki – 9. huhtikuuta 2022Kuolinilmoitus. Hufvudstadsbladet 24.4.2022, s. 36.) oli suomalainen yrittäjä ja yritysjohtaja, joka sai kauppaneuvoksen arvonimen. Viitattu 17.11.2022. Elfvingin vanhemmat olivat kauppaneuvos Hemming Elfving ja Ingeborg Kristina Mathiasen. Hänen puolisonsa 1953–1967 oli kirjeenvaihtaja Inger Möller, vuonna 1972 hän avioitui fysioterapeutti Solveig Linnea Hartmanin kanssa. Elfving tuli ylioppilaaksi Nya svenska läroverketistä 1945 ja valmistui diplomiekonomiksi Svenska handelshögskolanista 1948. ASLA- Fulbright-stipendiaattina hän oli Yhdysvalloissa 1964. Elfving oli Suomen Gummitehdas -yhtiön apulaisvientipäällikkö 1948, Fin-Fisk A/S:n myyntipäällikkö 1948–1950, H. A. Elfving Oy:n, vuodesta 1971 Oy Elfving Ab, myyntipäällikkö 1949–1953, toimitusjohtaja 1954–1986 ja hallituksen puheenjohtaja 1948–1989. Hän oli myös Oy Agroforst Ab:n toimitusjohtaja vuodesta 1951, Suomen Säilyke Oy:n toimitusjohtaja 1953–1955, Elkuva Oy:n toimitusjohtaja vuodesta 1961, Meriforelli Oy:n toimitusjohtaja vuodesta 1967 ja Turvalaite Oy:n toimitusjohtaja vuodesta 1975. Elfvingillä oli lisäksi useita kotimaisia ja kansainvälisiä liike-elämän ja muita luottamustehtäviä. Sotilasarvoltaan hän oli reservin kersantti. Kauppaneuvoksen arvonimen Elfving sai 1976. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1925 syntyneet Luokka:Vuonna 2022 kuolleet
Teollinen Ethernet

Teollinen Ethernet tarkoittaa Ethernetin käyttöä teollisuusautomaatiossa käyttämällä menetelmiä, jotka laskevat latenssia ja saavat deterministisiä vasteita. Teollisessa Ethernetissä käytetään erikoistuneita protokollia, joita ovat Profinet, Ethernet/IP, EtherCAT, Sercos III ja Powerlink. Teollisen Ethernetin protokollat muuttavat standardia Ethernetiä varmistamaan, että tiedot välitetään oikeaan aikaan. Monet teollisen Ethernetin protokollat käyttävät muokattua MAC-kerrosta. Teollisuusympäristössä tarvitaan lisäksi vahvistettuja liittimiä ja kaapeleita, joissa laitteet joutuvat vaativiin olosuhteisiin, joissa niiden on kestettävä kuumuutta, kylmyyttä, kosteutta, tärinää ja muita vaativia olosuhteita. Ethernetin käyttöön aiempien kenttälaiteväylien sijaan vaikuttaa kustannusten laskeminen, suurempi nopeus ja yhtenäiset fyysiset linkit. Ethernet mahdollistaa myös joustavan verkkotopologian. Teolliset järjestelmät vaativat ennakoitavaa oikeaan aikaan tapahtuvaa kommunikointia (ei nopeammin tai hitaammin), jolloin viestin lähetyksen ja siihen reagoimisen on tapahduttava tietyn ajan sisällä (reaaliaikaisuus). Latenssin lisäksi jitter on minimoitava ja useimmat teollisen Ethernetin verkot väittävät alle yhden mikrosekunnin jitteriä. == Katso myös == * SCADA * TTEthernet == Lähteet == == Aiheesta muualla == * How does it Differ from Commerical Ethernet? * Real-Time I/O Performance Metrics and Tests for Industrial Ethernet (PDF) Luokka:Ethernet Luokka:Teollisuusautomaatio
Pohjanmaa (kirja)

Pohjanmaa on Antti Tuurin kirjoittama romaani. Se on Tuurin Pohjanmaa-sarjan ensimmäinen osa. Pohjanmaa on käännetty espanjaksi, tanskaksi ja ranskaksi. Romaanin pohjalta on tehty vuonna 1988 valmistunut elokuva Pohjanmaa, jonka ohjasi Pekka Parikka. ==Lähteet== Luokka:Antti Tuurin teokset Luokka:Vuoden 1982 kirjat